V prvi vrsti vam svetujemo, da so na vašem vozilu pregledane vse kritične komponente s strani usposobljenega tehnika in je tako vozilo tehnično brezhibno. Nato na vrsto pridejo zavore in pnevmatike. V kolikor si želite trackdayjev udeležiti večkrat vam toplo priporočamo da na vozilu nadgradite zavorne cevi na pleteno verzijo, prav tako pa zamenjate zavorno olje za zmogljivejšega, saj se s tem izognete izgubi zavorne moči. Prav tako priporočamo uporabo športnih pnevmatik, saj so le te primerne uporabi pri višjih temperaturah tako pa se tudi izognete prekomerni obrabi. Za več nasvetov o pripravi vozila pa nas kontaktirajte in z veseljem svetujemo po najboljših močeh.